Francija, Norveška, Slovenija. Takšen je vrstni red letošnjega svetovnega rokometnega prvenstva v Franciji, potem ko so v finalu domačini zlahka, s 33:26, premagali Norvežane.

Francozi so v zadnjem dejanju letošnjega prvenstva pričakovano premagali Norvežane, ki so na začetku tekme sicer vodili, a so nato domačini že do konca polčasa prišli do prednosti. V drugem delu igre so Francozi pritisnili na plin in ubranili naslov svetovnih prvakov izpred dveh let. To je za Francoze že šesti naslov svetovnih prvakov.

Idealna postava SP v Franciji:

- vratar: Vincent Gerard (Francija)

- levo krilo: Jerry Tollbring (Švedska)

- levi zunanji: Sander Sagosen (Norveška)

- srednji zunanji: Domagoj Duvnjak (Hrvaška)

- desni zunanji: Nedim Remili (Francija)

- desno krilo: Kristian Bjornsen (Norveška)

- krožni napadalec: Bjarte Myrhol (Norveška)

Slovenija po norem preobratu do zgodovinske medalje

V soboto je Slovenija proti Hrvaški prišla do prve medalje na svetovnih prvenstvih, potem ko je v zadnjih 20 minutah uprizorila res neverjeten preobrat. V 40. minuti je namreč zaostajala že za osem zadetkov, potem pa zaigrala kot v transu in prišla do preobrata.

Po tekmi Slovenija : Hrvaška:

Prihod v Zagreb, slavnostni sprejem v Ljubljani



Slovenska reprezentanca se je vrnila domov v nedeljo. Ob 14.35 je z letalom prispela v Zagreb, v Ljubljani pa se bo predstavila navijačem v ponedeljek ob 17. uri pred Mestno hišo.

Svetovno prvenstvo, končni odločitvi: